CELEX: 32011R0312
Language: sl
Date: 2011-03-30 00:00:00
Title: Uredba Komisije (EU) št. 312/2011 z dne 30. marca 2011 o uvrstitvi določenega blaga v kombinirano nomenklaturo

1.4.2011   
            
            
               SL
            
            
               Uradni list Evropske unije
            
            
               L 86/53
            
         UREDBA KOMISIJE (EU) št. 312/2011
   z dne 30. marca 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je navedena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 30. marca 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izdelek (t. i. „ultrazvočni oddajnik“) je sestavljen iz piezoelektričnega elementa v obliki keramičnega diska, na katerega je pritrjena kovinska membrana z radialnim stožcem. Celota je pritrjena na osnovno ploščo in vgrajena v plastično ohišje s spojnimi nožicami.
                              Izmenični tok povzroči nihanje piezoelektričnega elementa, kar ustvarja ultrazvočne valove (neslišne za človeško uho), ki se prenašajo po zraku. Izdelek tako spreminja električne signale v ultrazvočne valove.
                              Izdelek se uporablja za različne namene, vključno z meritvami razdalje pri pomoči za parkiranje, nadzorovanjem prostora pri avtomobilskih protivlomnih alarmih in meritvijo ravni tekočine v nekaterih proizvodih.
                           
                        
               
                  8548 90 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8548, 8548 90 in 8548 90 90.
                  Ker tega izdelka ni mogoče šteti za del posebne naprave iz oddelka XVI, je uvrstitev na podlagi opombe 2 k oddelku XVI izključena.
                  Ker tega izdelka ni mogoče šteti za del posebnega instrumenta ali aparata iz poglavja 90, je tudi uvrstitev na podlagi opombe 2 k poglavju 90 izključena.
                  Izdelek je električni del strojev ali aparatov, ki niso navedeni in ne zajeti na drugem mestu v poglavju 85.
                  Izdelek se zato uvrsti pod oznako KN 8548 90 90.
               
            
                  
                              2.
                           
                           
                              Izdelek (t. i. „ultrazvočni sprejemnik“) je sestavljen iz piezoelektričnega elementa v obliki keramičnega diska, na katerega je pritrjena kovinska membrana z radialnim stožcem. Celota je pritrjena na osnovno ploščo in vgrajena v plastično ohišje s spojnimi nožicami.
                              Ultrazvočni valovi (neslišni za človeško uho) povzročijo nihanje piezoelektričnega elementa in spremembo valov v električne signale.
                              Izdelek se uporablja za različne namene, vključno z meritvami razdalje pri pomoči za parkiranje, nadzorovanjem prostora pri avtomobilskih protivlomnih alarmih in meritvijo ravni tekočine v nekaterih proizvodih.
                           
                        
               
                  8548 90 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8548, 8548 90 in 8548 90 90.
                  Ker se tega člena ne da šteti kot del posebne naprave iz oddelka XVI, je uvrstitev na podlagi opombe 2 oddelka XVI izključena.
                  Ker se tega izdelka ne da šteti kot del posebnega instrumenta ali aparata iz poglavja 90, je tudi uvrstitev na podlagi opombe 2 poglavja 90 izključena.
                  Izdelek je električni del strojev ali aparatov, ki niso navedeni in ne zajeti na drugem mestu v poglavju 85.
                  Izdelek se zato uvrsti pod oznako KN 8548 90 90.